rejauldu/bengali-wikipedia huggingface dataset:
আস-সুন্নাহ ফাউন্ডেশন, আমেরিকা (এএসএফএ) একটি শিক্ষা প্রতিষ্ঠান যা মার্কিন যুক্তরাষ্ট্রে ইসলামী বিশ্বাসের ঐক্যের জন্য কাজ করে, প্রতিষ্ঠানটি হিশাম কাব্বানি প্রতিষ্ঠা করেন এবং সভাপতিত্ব করেন।প্রতিষ্ঠানটি ১৯৯৭ সালে ইসলামিক সুপ্রিম কাউন্সিল অফ আমেরিকা (আইএসসিএ) এবং নকশবন্দি হাক্কানি সুফি অর্ডারের সাথে ঘনিষ্ঠ সংযোগ রয়েছে।Encyclopedia of Islam in the United States, Jocelyne Cesari (ed.), Encyclopedia of Islam in the United States, vol. 1, Greenwood Press, 2007, , p. 457. এএসএফএকে আমেরিকায় নকশবন্দী সুফি ধারার একটি প্রধান সংগঠন বলা হয়।   অধিভুক্তি  আমেরিকার আস-সুন্নাহ ফাউন্ডেশন ইসলামিক সুপ্রিম কাউন্সিল অফ আমেরিকা (আইসিএসএ) এর অনুমোদিত একটি প্রতিষ্ঠান।  লক্ষ্য  আস-সুন্নাহ ফাউন্ডেশনের কার্যালয় ইন্দোনেশিয়া, পাকিস্তান, ইংল্যান্ড, জার্মানি এবং মালয়েশিয়া বিস্তার রয়েছে এবং মার্কিন যুক্তরাষ্ট্রে এর সদর দপ্তর রয়েছে।  এই সংস্থার ওয়েবসাইটের অ-শুল্কযোগ্য ইসলামিক শিক্ষা, বিভিন্ন ইসলামিক অনুষ্ঠানের তথ্য, প্রকাশনা, প্রশ্নোত্তর, প্রার্থনা সংস্থান এবং ফতোয়া প্রদান করা হয়।   তথ্যসূত্র   বিষয়শ্রেণী:মার্কিন যুক্তরাষ্ট্রে ইসলাম
জুলফিকার সাত্তার বাচানি একজন পাকিস্তানি রাজনীতিবিদ, যিনি ফেব্রুয়ারি ২০২৪ থেকে পাকিস্তানের জাতীয় পরিষদের সদস্য হিসেবে দায়িত্ব পালন করছেন। এর আগে তিনি আগস্ট ২০১৮ থেকে আগস্ট ২০২৩ পর্যন্তও একই পদে ছিলেন।   রাজনৈতিক জীবন  তিনি ২০১৮ সালের পাকিস্তানি সাধারণ নির্বাচনে পাকিস্তান পিপলস পার্টি (পিপিপি)-এর প্রার্থী হিসেবে এনএ-২২৪ (তান্ডো আল্লায়ার) আসন থেকে জাতীয় পরিষদে নির্বাচিত হন। তিনি ৯৭,১৪৭ ভোট পেয়ে গ্র্যান্ড ডেমোক্রেটিক অ্যালায়েন্স (জিডিএ)-এর প্রার্থী মোহাম্মদ মোহসিনকে পরাজিত করেন।  ২০২৪ সালের সাধারণ নির্বাচনে তিনি পুনরায় পিপিপি প্রার্থী হিসেবে এনএ-২১৭ (তান্ডো আল্লায়ার) আসন থেকে জাতীয় পরিষদে নির্বাচিত হন। তিনি ১,১৯,৫৩০ ভোট পেয়ে জিডিএ প্রার্থী রহিলা মাগসিকে পরাজিত করেন।   তথ্যসূত্র   বিষয়শ্রেণী:পাকিস্তান পিপলস পার্টির এমএনএ অসম্পূর্ণ বিষয়শ্রেণী:জীবিত ব্যক্তি বিষয়শ্রেণী:পাকিস্তান জাতীয় পরিষদ সদস্য ২০১৮-২০২৩ বিষয়শ্রেণী:পাকিস্তান জাতীয় পরিষদ সদস্য ২০২৪-২০২৯ বিষয়শ্রেণী:পাকিস্তান পিপলস পার্টির রাজনীতিবিদ বিষয়শ্রেণী:২০শ শতাব্দীতে জন্ম
মোহাম্মদ মোস্তফা কামাল (জন্ম: অজানা - মৃত্যু: ১৪ ডিসেম্বর, ১৯৭১) বাংলাদেশের স্বাধীনতা যুদ্ধের একজন বীর মুক্তিযোদ্ধা। স্বাধীনতা যুদ্ধে তার সাহসিকতার জন্য বাংলাদেশ সরকার তাকে বীর প্রতীক খেতাব প্রদান করে।   জন্ম ও শিক্ষাজীবন  মো. মোস্তফা কামালের জন্ম  কুমিল্লা জেলার  চৌদ্দগ্রাম উপজেলার বাতিসা ইউনিয়নের বসন্তপুর গ্রামে। দুই ভাই ও দুই বোনের মধ্যে তিনি সবার বড়। তার বাবার নাম বজলুর রহমান এবং মায়ের নাম আছমতের নেছা। তিনি অবিবাহিত ছিলেন।    কর্মজীবন  পাকিস্তান সেনাবাহিনীতে চাকরি করতেন মো. মোস্তফা কামাল। কর্মরত ছিলেন পশ্চিম পাকিস্তানে। ১৯৭১ সালের ফেব্রুয়ারি-মার্চে ছুটিতে ছিলেন। মুক্তিযুদ্ধ শুরু হলে তিনি যুদ্ধে যোগ দেন।  ২৫ মার্চের পর কুমিল্লার চৌদ্দগ্রাম এলাকায় নানা প্রতিরোধ কার্যক্রমে অংশ নেন তিনি। পরে  ভারতে পুনর্গঠিত হওয়ার পর ২ নম্বর সেক্টরের রাজনগর সাবসেক্টর এলাকার অধীন কুমিল্লা অঞ্চলে গেরিলাযুদ্ধ করেন। লাকসাম রেল জংশনের উত্তরে বাগমারা রেলসেতু ধ্বংস, মিয়াবাজার ও নোয়াবাজার অপারেশনে তিনি সাহসী ভূমিকা রাখেন। বাগমারা রেলসেতু ধ্বংসের অপারেশনে পাকিস্তানি সেনাদের পাল্টা আক্রমণে মোস্তফা কামালের বেশ কয়েকজন সহযোদ্ধা হতাহত হন। তিনি অল্পের জন্য বেঁচে যান। তাদের ওই অপারেশনের ফলে কয়েক দিনের জন্য ঢাকা-চট্টগ্রাম রেল যোগাযোগ বিচ্ছিন্ন হয়ে যায়।   মুক্তিযুদ্ধে ভূমিকা  ১৯৭১ সালের ১ ডিসেম্বর থেকে নিয়মিত মুক্তিবাহিনীর কয়েকটি দল আইনউদ্দিনের (বীর প্রতীক) নেতৃত্বে কুমিল্লার দিকে অগ্রসর হতে থাকে। ৭ ডিসেম্বর মুক্তিবাহিনীর দল কুমিল্লা শহরে প্রবেশ করে। তারা ২ নম্বর সেক্টরের নির্ভয়পুর সেক্টর থেকে যাত্রা শুরু করে পথে তেমন বাধার সম্মুখীন হননি। কুমিল্লা শহর পাকিস্তানি সেনামুক্ত হওয়ার পর নিয়মিত মুক্তিবাহিনীর মুক্তিযোদ্ধারা কুমিল্লা সেনানিবাসের চারদিকে প্রতিরক্ষা অবস্থান নেন। তখন তাদের সঙ্গে স্থানীয় মুক্তিযোদ্ধারাও যোগ দেন। স্থানীয় মুক্তিযোদ্ধাদের একটি দলের সদস্য ছিলেন মো. মোস্তফা কামাল।  মুক্তিযোদ্ধারা আইনউদ্দিনের নেতৃত্বে কুমিল্লা সেনানিবাসে আক্রমণের প্রস্তুতি নিচ্ছিলেন। তখন মিত্রবাহিনীর হাইকমান্ড থেকে আইনউদ্দিনকে জানানো হয়, কুমিল্লা সেনানিবাস আক্রমণ করতে হবে না। মিত্রবাহিনী সেনানিবাসে ইস্টার্ন কমান্ডের লেফটেন্যান্ট জেনারেল অরোরার প্রচারপত্র বিলি করেছে, যাতে তারা আত্মসমর্পণ করে। এই নির্দেশের পর মুক্তিবাহিনী আক্রমণ না করে সেনানিবাসের চারদিকে প্রতিরক্ষা অবস্থানে থাকে। এখন একটি প্রতিরক্ষা অবস্থানে ছিলেন মো. মোস্তফা কামাল। ১৪ ডিসেম্বর দায়িত্ব পালনরত অবস্থায় অনবধানতাবশত তার পকেটে থাকা একটি গ্রেনেডের পিন খুলে যায়। এতে বিস্ফোরণ ঘটে। ঘটনাস্থলেই তিনি নিহত হন। দেশকে শত্রুমুক্ত করতে পাকিস্তানি সেনাদের সঙ্গে বেশ কয়েকটি প্রত্যক্ষ যুদ্ধে অংশ নিয়ে বেঁচে গেলেও আত্মরক্ষার জন্য নিজের কাছে থাকা গ্রেনেডে তিনি মারা গেলেন। দেশের স্বাধীনতা তিনি দেখে যেতে পারেননি।   পুরস্কার ও সম্মাননা   বীর প্রতীক   তথ্যসূত্র    পাদটীকা       বহি:সংযোগ   বিষয়শ্রেণী:বীর প্রতীক বিষয়শ্রেণী:জন্মের সাল অজানা বিষয়শ্রেণী:১৯৭১-এ মৃত্যু বিষয়শ্রেণী:বাংলাদেশের স্বাধীনতা যুদ্ধে জড়িত ব্যক্তি বিষয়শ্রেণী:কুমিল্লা জেলার ব্যক্তি
ক্যারোলিনা মারিয়া ম্যারিন মার্টিন (জন্ম: ১৫ জুন, ১৯৯৩) স্পেনের হিউলভা এলাকায় জন্মগ্রহণকারী প্রথিতযশা ব্যাডমিন্টন খেলোয়াড়। ২০১৫ সালের বিশ্ব ব্যাডমিন্টন ফেডারেশন মহিলাদের এককে বিশ্বের শীর্ষস্থানীয় ও ১নং র‌্যাঙ্কিংধারী প্রমিলা খেলোয়াড় হচ্ছেন ক্যারোলিনা ম্যারিন।"Carolina María Marín Martín" . Comité Olímpico Español ২০১৪ ও ২০১৫ সালের মহিলাদের এককে বিশ্ব চ্যাম্পিয়ন তিনি।"Dare to Dream – Carolina Marin World Beater". badmintoneurope.com. 4 September 2014   খেলোয়াড়ী জীবন  হিউলভায় আইইএস লা অর্ডেন ব্যাডমিন্টন ক্লাবের মাধ্যমে ব্যাডমিন্টন খেলা শুরু করেন ক্যারোলিনা। ২০০৯ সালে ইউরোপীয় জুনিয়র ব্যাডমিন্টন চ্যাম্পিয়নশীপে প্রথম স্পেনীয় ব্যাডমিন্টন খেলোয়াড় হিসেবে রৌপ্যপদক জয় করেন।"European Junior Championships 2009 – Winners". tournamentsoftware.com. 12 April 2009 এরপর ২০০৯ সালে ইউরোপীয় অনূর্ধ্ব-১৭ ব্যাডমিন্টন চ্যাম্পিয়নশীপে স্বর্ণপদক লাভ করেন।"European U17 Championships 2009 – Winners". tournamentsoftware.com. 15 November 2009  ২০১৩ সালে ইন্ডিয়ান ব্যাডমিন্টন লিগের (আইবিএল) উদ্বোধনী আসরে ব্যাঙ্গালোরভিত্তিক দল বাঙ্গা বিটসের পক্ষে খেলেন।Who got whom in IBL 2013 players' auction. The Times of India. 22 July 2013 ২০১৩ সালের লন্ডন গ্রা প্রিঁ গোল্ড প্রতিযোগিতায় প্রথম স্পেনীয় ব্যাডমিন্টন খেলোয়াড় হিসেবে গ্রা প্রিঁ গোল্ড শিরোপা লাভ করেন।  ৩১ আগস্ট, ২০১৪ তারিখে বিডব্লিউএফ বিশ্ব চ্যাম্পিয়নশীপের এককের চূড়ান্ত খেলায় চীনের লি জুরুইকে হারান। এরফলে প্রথম স্পেনীয় হিসেবে বিশ্ব চ্যাম্পিয়নশীপের শিরোপা জয় করেন ও লিন কোপেন (১৯৭৭) এবং ক্যামিলা মার্টিনের (১৯৯৯) পর তৃতীয় ইউরোপীয় মহিলা হিসেবে স্বর্ণপদক জয়ের সম্মাননা লাভ করেন।"WORLDS 2014 Finals – Carolina Marin is the new World Champion!". Badzine.net. মাত্র ২১ বছর বয়সে সর্বকনিষ্ঠ ইউরোপীয় বিশ্ব চ্যাম্পিয়ন হবার কৃতিত্বও তারই।"A fairy tale written by Carolina Marin". badmintoneurope.com. 31 August 2014 ৮ মার্চ, ২০১৫ তারিখে অল ইংল্যান্ডের শিরোপা লাভ করেন। ৫ এপ্রিল, ২০১৫ তারিখে অলিম্পিক চ্যাম্পিয়ন লি জুরুইকে পরাজিত করার মাধ্যমে উপর্যুপরি দ্বিতীয়বারের মতো সুপার সিরিজ প্রিমিয়ার শিরোপা পান। এছাড়াও, ২০১৫ সালের মালয়েশিয়ান ওপেন জয় করেন তিনি। ১৬ আগস্ট, ২০১৫ তারিখে ভারতের সাইনা নেহওয়ালকে পরাজিত করে দ্বিতীয়বার বিডব্লিউএফ বিশ্ব চ্যাম্পিয়নশীপের শিরোপা জয় করেন।   তথ্যসূত্র   বিষয়শ্রেণী:স্পেনীয় নারী ব্যাডমিন্টন খেলোয়াড় বিষয়শ্রেণী:১৯৯৩-এ জন্ম বিষয়শ্রেণী:জীবিত ব্যক্তি বিষয়শ্রেণী:বিশ্বের ১নং ব্যাডমিন্টন খেলোয়াড় বিষয়শ্রেণী:২০১০ গ্রীষ্মকালীন যুব অলিম্পিকের ব্যাডমিন্টন খেলোয়াড় বিষয়শ্রেণী:২০১২ গ্রীষ্মকালীন অলিম্পিকের ব্যাডমিন্টন খেলোয়াড় বিষয়শ্রেণী:স্পেনের অলিম্পিক ব্যাডমিন্টন খেলোয়াড় বিষয়শ্রেণী:ব্যাডমিন্টনে অলিম্পিক পদক বিজয়ী বিষয়শ্রেণী:২০১৬ গ্রীষ্মকালীন অলিম্পিকের ব্যাডমিন্টন খেলোয়াড় বিষয়শ্রেণী:২০১৬ গ্রীষ্মকালীন অলিম্পিকের পদক বিজয়ী বিষয়শ্রেণী:২১শ শতাব্দীর স্পেনীয় নারী বিষয়শ্রেণী:২০২৪ গ্রীষ্মকালীন অলিম্পিকের ব্যাডমিন্টন খেলোয়াড় বিষয়শ্রেণী:অলিম্পিক স্বর্ণপদক বিজয়ী স্পেনীয়
ঘাসজমি ২০২৩ সালের ভারতীয় বাংলা ভাষার নাট্য চলচ্চিত্র। এটি সুমন্ত্র রায় পরিচালিত এবং প্রিয়াঙ্কা মোরের প্রযোজিত। চলচ্চিত্রটি আন্তর্জাতিক চলচ্চিত্র উৎসবের মঞ্চে ১০০টি স্বীকৃতি ও ৮৭ টি পুরস্কারে ভূষিত হয়েছে। প্রধান চরিত্রে ছিলেন শুভস্মিতা মুখোপাধ্যায় সঞ্জিতা, শাওন চক্রবর্তী, দেবাশিস চট্টোপাধ্যায় ও আরশি রায়।   পটভূমি  চলচ্চিত্রটি দুটি মেয়ের গল্প বলে। যাদের জীবনযাত্রার গতিপথ আলাদা। একজনের নাম বর্ণা। ২৪ বছরের বর্ণা স্যোশাল এনথ্রোপোলজি নিয়ে গবেষণা করছেন। তাঁর গবেষণার বিষয় মধ্যবিত্র বাঙালি গৃহবধূ। এই সূত্রেই একটি সাক্ষাৎকার নিয়ে গিয়ে তাঁর সঙ্গে আলাপ হয় ঈপ্সিতার। কথায় কথায় বর্ণা জানে, একসময় গ্রুপ থিয়েটারের সঙ্গে যুক্ত ছিলেন ঈপ্সিতা। পরে সংসারের চাপে সেই চর্চা ছেড়ে যায়। বর্ণা ঈপ্সিতাকে উদ্বুদ্ধ করে ফের থিয়েটারের মঞ্চে ফেরত যেতে। সেই থেকেই ঘুরে যায় গল্পের মোড়।    অভিনয় শিল্পী    শুভস্মিতা মুখোপাধ্যায় - ঐশানি   সঞ্জিতা - ইপ্সিতা  শাওন চক্রবর্তী - জয়  দেবাশিস চট্টোপাধ্যায় - সুশোভন  আরশি রায় - গার্ল নেক্সট ডোর   নির্মাণ  ২০২০ চিত্রগ্রহণ শেষ হয়।   মুক্তি  চলচ্চিত্রটি ২০২৩ সালের ২৩শে জুন প্রেক্ষাগৃহে মুক্তি পায়।    তথ্যসূত্র    বহিঃসংযোগ      বিষয়শ্রেণী:২০২৩-এর চলচ্চিত্র বিষয়শ্রেণী:ভারতীয় স্বাধীন চলচ্চিত্র বিষয়শ্রেণী:২০২০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার ভারতীয় চলচ্চিত্র বিষয়শ্রেণী:সুমন্ত্র রায় পরিচালিত চলচ্চিত্র বিষয়শ্রেণী:ভারতীয় মনস্তাত্ত্বিক নাট্য চলচ্চিত্র বিষয়শ্রেণী:ভারতীয় বন্ধু সম্পর্কিত চলচ্চিত্র
তাহানি আল কাহতানি ( ; জন্ম: ৩ আগস্ট ১৯৯৯)  একজন সৌদি আরবের আন্তর্জাতিক স্তরের জুডোকা।  তিনি ২০২০ গ্রীষ্মকালীন অলিম্পিকে অংগ্রহণের যোগ্যতা অর্জন করেছিলেন।  তিনি ২০২১ বিশ্ব জুডো চ্যাম্পিয়নশিপেও অংশ নিয়েছিলেন।  ইসরায়েলি প্রতিপক্ষ রাজ হার্শকোর কাছে হেরে যাওয়ার পর তাকে ২০২০ অলিম্পিক থেকে বাদ দেওয়া হয়েছিল, কিন্তু তাহানি একজন ইসরাইলি ক্রীড়াবিদের বিরুদ্ধে খেলতে রাজি হওয়ার জন্য ম্যাচটি উল্লেখযোগ্যতা অর্জন করেছিল। বয়কট হওয়ার চাপ থাকা সত্ত্বেও তিনি রাজি হয়েছিলেন, যা সৌদি আরবের অলিম্পিক ইতিহাসে এর আগে কখনও হয়নি।     তথ্যসূত্র       বহিঃসংযোগ     বিষয়শ্রেণী:জীবিত ব্যক্তি বিষয়শ্রেণী:১৯৯৯-এ জন্ম বিষয়শ্রেণী:উইকিউপাত্ত থেকে উপাত্তসহ ক্রীড়া সংযোগ ব্যবহার করা নিবন্ধ
বেজগাঁও ইউনিয়ন বাংলাদেশের মুন্সীগঞ্জ জেলার অন্তর্গত লৌহজং উপজেলার একটি ইউনিয়ন।   ভৌগোলিক উপাত্ত   বেজগাঁও ইউনিয়নের আয়তন- ২০১২ একর।  গ্রাম -৯ টি, মৌজা - ৯ টি।    জনসংখ্যার উপাত্ত  বাংলাদেশের ২০১১ সালের আদমশুমারী অনুযায়ী বেজগাঁও ইউনিয়নের মোট জনসংখ্যা ১৪২৭৫ জন। এদের মধ্যে ৬৯৪৮ জন পুরুষ এবং ৭৩২৭ জন মহিলা।   ইতিহাস  এই ইউনিয়নের ইতিহাস খুব প্রাচীন। এই ইউনিয়নে একটি সতীদাহ মঠ রয়েছে। যেখানে পূর্বে সতীদাহ প্রথার প্রচলন ছিলো।   শিক্ষা   শিক্ষার হার - ৫২.৮৬ %   প্রাথমিক বিদ্যালয় - ৭ টি  মাধ্যমিক বিদ্যালয় - ২ টি  কলেজ - ১ টি।    অত্র এলাকার গণ্য মান্য ব্যক্তিগণ   ফারুক ইকবাল মৃধা, শেখ ওবাজল মেম্বার, মাদবর সাহেব, ছত্রিশ গাউছুল আজম মসজিদের ইমাম, জুয়েল মিয়া, সোহেল মিয়া, মুন্না, রকি, মেহেদী, মোঃ খোরশেদ আলম বেপারী, মোঃ গোলাম মোর্সেদ শুষময়, গোলাম নুর সাজিদ, মোঃ সুজন হাওলাদার, লিজা আক্তার, মোঃ জামাল হাওলাদার, মোঃ রাজু হাওলাদার, তাসলিমা আক্তার সুমনা, কামাল খাঁ ইত্যাদি।   আরও দেখুন   গাঁওদিয়া ইউনিয়ন,  লৌহজং উপজেলা।   বহিঃসংযোগ    তথ্যসূত্র   বিষয়শ্রেণী:লৌহজং উপজেলার ইউনিয়ন
ফৌজদারহাট রেলওয়ে স্টেশন বাংলাদেশের চট্টগ্রাম জেলার ফৌজদারহাটে অবস্থিত একটি রেলওয়ে স্টেশন। এটি সীতাকুন্ড উপজেলায় অবস্থিত ছয়টি রেলওয়ে স্টেশনের মধ্যে একটি।  দূর্ঘটনা    ১০/০৭/ ২০১৪: পতেঙ্গা থেকে আসা একটি তেলবাহী ট্রেন দোহাজারী পিকিং পাওয়ার প্ল্যান্টে চুল্লি-তেল নিয়ে যাচ্ছিলো। কিন্তু ভোর ০৬:৩০ এর দিকে ফৌজদারহাট রেলওয়ে স্টেশনের সামনে ট্রেনটির লোকোমোটিভ ও ছয়টি ওয়াগন লাইনচ্যুত হয়, যার মধ্যে তিনটি ওয়াগন থেকে মোট প্রায় ৯৬,৬৩০ লিটার (২১,২৫৫ গ্যালন) তেল লিক হয় এবং পার্শ্ববর্তী খালে প্রবাহিত হয়ে যায়। এই তেলে খাল ও এর কাছে সমুদ্রে বসবাসকারী জীবের উপর ক্ষতিকর প্রভাব ফেলবে বলে ধারণা করা হয়। লোকোমাস্টার কর্তৃক সিগন্যাল অমান্য করার ফলে দূর্ঘটনাটি ঘটেছিল বলে ধারণা করা হয়। একই সময় অল্পের জন্য ৫০০ জন যাত্রী বহনকারী সিলেট থেকে চট্টগ্রামগামী উদয়ন এক্সপ্রেসের সাথে তেলবাহী ট্রেনটি দূর্ঘটনা ঘটেনি।   তথ্যসূত্র    বহিঃসংযোগ   বিষয়শ্রেণী:চট্টগ্রাম জেলার রেলওয়ে স্টেশন বিষয়শ্রেণী:বাংলাদেশের রেলওয়ে জংশন স্টেশন
left|thumb|কিয়েভ মেট্রোর একটি ট্রেন কিয়েভ মেট্রো (ইউক্রেনীয় ভাষায়: Київський метрополітен ক্যিয়িভ়্‌স্ক্যিই মেত্রোপলিতেন্‌) ইউক্রেনের রাজধানী কিয়েভকে সেবা প্রদানকারী একটি দ্রুত পরিবহন ব্যবস্থা। সোভিয়েত ইউনিয়নের ৩য় মেট্রো হিসেবে (মস্কো ও সেন্ট পিটার্সবার্গের পরে) ১৯৬১ সালে এটি চালু হয়। বর্তমানে এটি দৈনিক প্রায় ১৭ লক্ষ যাত্রী পরিবহন করে, যা কিয়েভ শহরের মোট পরিবহন ভারের এক-তৃতীয়াংশ। এর আর্সেনালনা স্টেশনটি বিশ্বের সবচেয়ে গভীর মেট্রো স্টেশনগুলির একটি; এটি ভূগর্ভে ১০২ মিটার গভীরে অবস্থিত।  বিষয়শ্রেণী:ইউক্রেনের দ্রুতগামী গণপরিবহন ব্যবস্থা
বাগডোগরা ভারতের পশ্চিমবঙ্গের দার্জিলিং জেলার পাঁচটি রেলওয়ে স্টেশনের মধ্যে অন্যতম একটি। এটি শিলিগুড়ির সাথে রেল যোগাযোগে ব্যবহৃত হয়। অন্য স্টেশনগুলি হল: , নিউ জলপাইগুড়ি,  ও মাটিগাড়া। এটি একটি ছোট স্টেশন যার তিনটি প্লাটফর্ম রয়েছে, যার মধ্যে দুটি ব্রড গেজ ও একটি মিটার গেজ লাইনের জন্য। স্টেশনটি শিলিগুড়ি শহরের কেন্দ্রস্থল থেকে  ও বাগডোগরা বিমানবন্দর থেকে  দূরে অবস্থিত।   তথ্যসূত্র    বহিঃসংযোগ   https://indiarailinfo.com/station/blog/bagdogra-bora/5312  বিষয়শ্রেণী:দার্জিলিং জেলার রেলওয়ে স্টেশন বিষয়শ্রেণী:শিলিগুড়ির রেলওয়ে স্টেশন  বিষয়শ্রেণী:পশ্চিমবঙ্গের রেলওয়ে স্টেশন বিষয়শ্রেণী:শিলিগুড়ির পরিবহন
সিদি সাইয়্যেদ মসজিদ ভারতের গুজরাত রাজ্যের আহমেদাবাদ শহরের একটি অন্যতম বিখ্যাত মসজিদ। এটি ১৫৭২ থেকে ১৫৭৩ খ্রিস্টাব্দে (হিজরি: ৯৮০) নির্মাণ করা হয়। স্থানীয়ভাবে এটি সিদি সাইয়্যেদ নি জালি নামে পরিচিত।   ইতিহাস  সিদি সাইয়্যেদ মসজিদ ভারতের গুজরাত রাজ্যের আহমেদাবাদ শহরের একটি অন্যতম বিখ্যাত মসজিদ। এটি ১৫৭২ থেকে ১৫৭৩ খ্রিস্টাব্দে (হিজরি: ৯৮০) নির্মাণ করা হয়। স্থানীয়ভাবে এটি "সিদি সাইয়্যেদ নি জালি" নামে পরিচিত। মসজিদের দেয়ালে স্থাপিত মার্বেল ট্যাবলেট দ্বারা প্রমাণিত হয়, এটি গুজরাত সালতানাতের শেষ সুলতান "শামস-উদ-দিন মুজাফ্ফর শাহ তৃতীয়" এবং সেনাবাহিনীর জেনারেল বিলাল জাজর খানের অবসরে "সিদি সাইয়্যেদ" দ্বারা নির্মিত হয়।Nawrath, E. A. (1956). Immortal India; 12 colour and 106 photographic reproductions of natural beauty spots, monuments of India's past glory, beautiful temples, magnificent tombs and mosques, scenic grandeur and picturesque cities, ancient and modern. Bombay, Taraporevala's Treasure House of Books.  ষোড়শ শতাব্দীতে, বেশ কিছু সিদি (আফ্রিকান বংশোদ্ভূত মানুষ) যারা দাস বা ভাড়াটে যোদ্ধা হিসেবে গুজরাতেএসেছিলেন, তারা সুলতানদের দরবারে বিশিষ্ট পদে উন্নীত হন। সিদি সাইয়্যেদ ছিলেন এই সিদিদের একজন। তিনি শহরের দেয়াল বরাবর এই মসজিদ নির্মাণের দায়িত্ব নেন।  গুজরাত সালতানাতের অস্তিত্বের শেষ বছরে মসজিদটি নির্মিত হয়।   স্থাপত্য  মসজিদটি সম্পূর্ণভাবে আর্কুয়েড। মসজিদের পাশে এবং পিছনের খিলানগুলোতে দশটি জটিলভাবে খোদাই করা পাথরের জালিকাটা জানালার (জালি) জন্য এটি বেশি পরিচিত। পেছনের দেয়ালটি জ্যামিতিক নকশায় বর্গাকার পাথরের ছিদ্রযুক্ত প্যানেল দিয়ে ভরা। এতে অনেকগুলো অলংকৃত জালিকাটা পাথরের স্ল্যাব রয়েছে। যা মসজিদের প্রায় ১০টি অর্ধবৃত্তাকার জানালাকে শোভিত করে। কিছুতে জটিল জ্যামিতিক নকশা প্রদর্শন করা হয় এবং অন্যগুলোতে একে অপরের সাথে সংযুক্ত গাছ এবং পাতার খোদাই করা হয়। এই জটিলভাবে খোদাই করা জালি পাথরের জানালাই হলো "সিদি সাইয়্যেদ জালি"। যা কেন্দ্রীয় প্রাচীরের খিলানের ডানদিকে অবস্থিত। ষোল ফুট আকারের খোদাই করা এই জালিগুলো "ট্রি অব লাইফ" মোটিফের প্রতিনিধিত্ব করে। এই সূক্ষ্মভাবে তৈরি মোটিফটি ভারতের প্রথম ইউনেস্কো বিশ্ব ঐতিহ্যের শহর আহমেদাবাদের একটি অনানুষ্ঠানিক প্রতীক হয়ে উঠে। এছাড়াড়াও এটি ইন্ডিয়ান ইনস্টিটিউট অব ম্যানেজমেন্ট আহমেদাবাদ এর লোগোর নকশার অনুপ্রেরণা।  উপাসকরা যখন জালির আলোয় নামায পড়ে, তখন খুব কম লোকই (যদি থাকে) মসজিদের প্রতিষ্ঠাতাকে স্মরণ করেন বা তার অসাধারণ ইতিহাস সম্পর্কে চিন্তা করেন।  মসজিদের কেন্দ্রীয় জানালার খিলানে যে কেউ আরেকটি জটিল জালি দেখার আশা করতে পারে। কিন্তু তার পরিবর্তে সেখানে পাথর দিয়ে দেয়াল নির্মাণ করে দেয়া হয়। এর নির্মাণকাজ সম্ভবত মুঘলদের গুজরাত আক্রমণের আগে পরিকল্পনা অনুযায়ী সম্পূর্ণ করা হয়নি। মসজিদটি ভারতে আফ্রিকান প্রবাসীদের স্বল্প-পরিচিত ইতিহাস উন্মোচনের একটি প্রবেশদ্বার হিসেবে দাঁড়িয়ে আছে।   চিত্রশালা    আরও দেখুন    ভারতের মসজিদের তালিকা   তথ্যসূত্র   বিষয়শ্রেণী:ভারতের মসজিদ বিষয়শ্রেণী:গুজরাতের মসজিদ বিষয়শ্রেণী:১৫৭২-এ সম্পন্ন মসজিদ বিষয়শ্রেণী:১৫৭৩-এ প্রতিষ্ঠিত বিষয়শ্রেণী:ইসলামি স্থাপত্য বিষয়শ্রেণী:ইন্দো-ইসলামি স্থাপত্য বিষয়শ্রেণী:ভারতের সুন্নি মসজিদ
ক্যালসিয়াম পারক্লোরেট হলো একটি ধাতব পারক্লোরেট লবণ যার রসায়নিক সংকেত Ca(ClO₄)₂। এটি একটি অজৈব যৌগ, যা দেখতে হলুদাভ-সাদা স্ফটিকাকার কঠিন পদার্থ। একটি শক্তিশালী জারক হওয়ায়, এটি উত্তপ্ত হলে বিজারকের সঙ্গে প্রতিক্রিয়া করে তাপ এবং গ্যাসীয় পদার্থ উৎপন্ন  করে (যা বন্ধ পাত্রে চাপ সৃষ্টি করবে)। ক্যালসিয়াম পারক্লোরেটকে বিস্ফোরকপ্রবণ প্রতিক্রিয়াশীল শ্রেণিতে রাখা হয়েছে। ক্যালসিয়াম পারক্লোরেট মঙ্গল গ্রহের মাটিতে একটি সাধারণ রাসায়নিক উপাদান, যা ওজনে মঙ্গল ধূলিকণার প্রায় ১%। বৈশিষ্ট্য  ক্যালসিয়াম পারক্লোরেট একটি শক্তিশালী অজৈব জারক পদার্থ যা অন্যান্য পদার্থের দহন'কে ত্বরান্বিত করে বিস্ফোরণ ঘটাতে সক্ষম। পারক্লোরেট আয়ন (), এর একটি অত্যান্ত ভারসাম্যপূর্ন টেট্রাহেড্রাল কাঠামো রয়েছে এবং এর মৃদু ইলেকট্রন-দানকারী/প্রোটন-গ্রহণকারী  ক্ষমতা ও আপেক্ষিকভাবে কম পোলারাইজেবিলিটির ফলে দ্রবণে এটি দৃঢ়ভাবে স্থিতিশীল থাকে।  ইউটেকটিক ব্যবস্থা  ক্যালসিয়াম পারক্লোরেট দ্রবণ একটি সরল ইউটেকটিক সিস্টেম গঠন করে। ক্যালসিয়াম পারক্লোরেট দ্রবণের ইউটেকটিক সংমিশ্রণ হল 4.2 mol / 1000 g , যা স্ট্রনশিয়াম এবং ব্যারিয়ামের ধাতব ক্যাটায়ন পারক্লোরেটগুলোর সংমিশ্রণের সাথে খুবই সাদৃশ্যপূর্ণ।   উপস্থিতি    ইলেক্ট্রোলাইট পরিবাহিতা  জৈব দ্রাবক অ্যাসিটোনাইট্রাইলে ক্যালসিয়াম পারক্লোরেট এবং দ্বিগুণ চার্জযুক্ত ধাতব ক্যাটায়নের ইলেক্ট্রোলাইট পরিবাহিতা পরীক্ষা করা হয়েছে। উচ্চ মাত্রার নির্দিষ্ট ফ্লুরোসেন্স সূচক তৈরির ফলে আলোক-সংবেদনশীল লিগ্যান্ড–এর সাথে ধাতব ক্যাটায়ন পারক্লোরেটের পারস্পরিক ক্রিয়ার প্রতি আগ্রহ বৃদ্ধি পেয়েছে।   উৎপাদন (Production)  ক্ষার এবং পারক্লোরিক অ্যাসিডের বিক্রিয়ায় পারক্লোরেট লবণ উৎপন্ন হয়। ক্যালসিয়াম কার্বনেট এবং অ্যামোনিয়াম পারক্লোরেট এর মিশ্রণকে উত্তপ্ত করে ক্যালসিয়াম পারক্লোরেট তৈরি করা যায় । এই প্রক্রিয়ায় অ্যামোনিয়াম কার্বনেট গ্যাসীয় অবস্থায় তৈরি হয়, যা ক্যালসিয়াম পারক্লোরেট'কে কঠিন আকারে রেখে যায়।  বিক্রিয়া    পানি  অত্যধিক হাইগ্রোস্কোপিক হওয়ায় ক্যালসিয়াম পারক্লোরেট সাধারণত চারটি জলের অণুর উপস্থিতিতে দেখা যায়, যাকে ক্যালসিয়াম পারক্লোরেট টেট্রাহাইড্রেট  বলা হয়।  সাইক্লিক হাইড্রোজেনফসফোনেটস  ডাইঅক্সাজাফসফোকেন, একটি আট-সদস্য বিশিষ্ট সাইক্লিক হাইড্রোজেনফসফোনেট এবং ক্যালসিয়াম ব্যবহার করে একটি হাইব্রিড জৈব-অজৈব অণু গঠিত হয়। ক্যালসিয়াম পারক্লোরেটের ক্যালসিয়াম অণু ওই অলিগোমেরিক অণুর গঠনগত দৃঢ়তা নিশ্চিত করে; চারটি ক্যালসিয়াম আয়ন চারটি ডাইঅক্সাজাফসফোকেন কার্যকরী মূলকের মধ্যে সেতুবদ্ধন তৈরী করে।  সাইক্লিক হাইড্রোজেনফসফোনেটস  ডাইঅক্সাজাফসফোকেন, একটি আট-সদস্য বিশিষ্ট সাইক্লিক হাইড্রোজেনফসফোনেট, এবং ক্যালসিয়াম ব্যবহার করে একটি হাইব্রিড জৈব-অজৈব অণু গঠিত হয়। ক্যালসিয়াম পারক্লোরেটের ক্যালসিয়াম অণু ওই অলিগোমেরিক অণুর গঠনগত দৃঢ়তা নিশ্চিত করে; চারটি ক্যালসিয়াম আয়ন চারটি ডাইঅক্সাজাফসফোকেন ময়েটি-এর মধ্যে সেতুবদ্ধ থাকে।   মানবদেহে বিষক্রিয়া  ক্যালসিয়াম পারক্লোরেট সামান্য বিষাক্ত। খেয়ে ফেললে বা ধুলাবালী আকারে শ্বাসের সাথে ঢুকে গেলে ঝুঁকি বেশি, তবে ত্বকে লাগলে তুলনামূলকভাবে কম ক্ষতি করে।  তথ্যসূত্র   Category:Perchlorates Category:Calcium compounds
খ্রিস্টপূর্ব ২১২ অব্দ বলতে যিশু খ্রিস্টের জন্মের ৩২২ বছর পূর্বের সময়কে নির্দেশ করে; যেটি মধ্যযুগের প্রথম দিকের সময়কালে ইউরোপে বছরের নামকরণ করা রহিত করার পরবর্তী সময় হতে ব্যবহৃৎ হয়ে আসছে। প্রাক-জুলিয়ান রোমান বর্ষ-পঞ্জিকা অনুসারে এই বছরটি Year of the Consulship of Flaccus and Pulcher হিসাবে পরিচিত।   ঘটনাবলী   স্থানানুসারে   গ্রিস    জন্ম    মৃত্যু   আর্কিমিডিস - প্রখ্যাত গ্রিক গণিতজ্ঞ এবং বৈজ্ঞানিক, মৃত্যু বরণ করেন (জন্ম: খ্রিস্টপূর্ব ২৮৭)।  বিষয়শ্রেণী:খ্রিস্টপূর্ব ২১২
কেয়া আক্তার পায়েল (জন্ম ১১ মার্চ ১৯৯৪) কেয়া পায়েল নামে পরিচিত, একজন বাংলাদেশী টেলিভিশন অভিনেত্রী, চলচ্চিত্র অভিনেত্রী এবং মডেল। তিনি বাংলাদেশের নাট্যজগতে পদার্পণ করে জনপ্রিয়তা লাভ করেন। তিনি প্রধান অভিনেত্রী হিসেবে ইন্দুবালা ছবিতে কাজ করেছেন। ছবিটি ২০১৯ সালে প্রেক্ষাগৃহে মুক্তি পায়।   শৈশব ও পড়াশোনা  কেয়া পায়েলের জন্ম ঢাকার সাভারের আশুলিয়াতে। তিনি ঢাকার ক্যামব্রিয়ান স্কুল অ্যান্ড কলেজ থেকে মাধ্যমিক ও উচ্চমাধ্যমিক পাস করেন। ২০২৪ সালে সাউথইস্ট ইউনিভার্সিটিতে থেকে এলএলবি ডিগ্রি লাভ করেন।   ক্যারিয়ার  ক্যারিয়ারের শুরুর দিকে একটি সিনেমায় অভিনয় করেছিলেন তিনি। ২০১৮ সালের শেষে আনিসুর রহমান মিলনের বিপরীতে 'ইন্দুবালা' সিনেমায় নামভূমিকায় অভিনয় করেন কেয়া পায়েল।    চলচ্চিত্রের তালিকা    নাটক  {{columns-list|* একটাই আমার তুমি  জিরো  গুড্ডি  আননোন লাভার  ফ্লাইং কিস  সেদিন বৃষ্টি হবে  মেঘ কেটে যাওয়া রোদ  হৃদ মাঝারে  স্যার এর বিয়ে  ক্রাইম পার্টনার  ম্যাড ম্যান  গো টু হেল  সরি বিন্দু  Possessives Wife  Chomon Bahar  Boss I Hate You  Bibah Korite Icchuk  Boyosh Kono Bapar Na  Abujh Mon (2020)  Bagher Khancha (2020)  Bone Bhojon (2020)  Bura Jamai (2020)  Chilekothar Badshah (2020)  Ek Dofa Ek Dabi (2020)  Hoyto Tomari Jonnyo (2020)  Kufa Zainal (2020)  Problem to Point Five (2020)  Question (2020)  Shorto Projojjyo (2020)  Silent Zone (2020)  Trump Card (2020)  Yeh Kore Biye (2020)  Amar Ma Sob Jane (2021)  Don Be Quite (2021)  Don’t Disturb (2021)  Dourer Upor Oushod Nai-2 (2021)  Ek Biye Sara Jeevanner Kanna (2021)  Ex-Husband (2021)  Harano Diner Gaan (2021)  Kabinnama (2021)  Love Pap Pape Fapor (2021)  Mayer Dak (2021)  Meradonar Chele (2021)  One-Sided Love (2021)  Pach Bhai Chompa (2021)  Shponer Nayika (2021)  Shuvo+Neel (2021)  Sroter Biporite (2021)  Ura Dhura Valobasha (2021)  Joint Family (2021, drama serial)  Urchi Tomar Preme (2022)  Bhulona Amay  Aponjon  Irsha  Hothath Pawa Bou (2023)  দেখা হবে বন্ধু  সানজাত হাসান তুহিন এর বউ কেয়া পায়েল|colwidth=20em}}   চলচ্চিত্র   ইন্দুবালা (২০১৯'')   সঙ্গীত ভিডিও   ভালোবাসি তাই- তাহসান খান  কেন এতো চাই তোকে - ইমরান মাহমুদুল ও ফাইরুজ লাবিবা  আলো - ইমরান মাহমুদুল ও পনি চাকমা  এতো ভালবাসি- ইমরান মাহমুদুল  দাড়ি কমা - শেখ সাদি  পরাণ বন্ধুরে - ইমরান মাহমুদুল   তথ্যসূত্র   বিষয়শ্রেণী:জন্মের বছর অনুপস্থিত (জীবিত ব্যক্তি) বিষয়শ্রেণী:জীবিত ব্যক্তি বিষয়শ্রেণী:বাংলাদেশী চলচ্চিত্র অভিনেত্রী বিষয়শ্রেণী:বাংলাদেশী অভিনেত্রী বিষয়শ্রেণী:অভিনেত্রী বিষয়শ্রেণী:সাউথইস্ট ইউনিভার্সিটির প্রাক্তন শিক্ষার্থী
অগ্নিস্নান () হল ১৯৮৫ সালে মুক্তিপ্রাপ্ত ভবেন্দ্রনাথ শইকীয়া পরিচালিত একটি অসমীয়া চলচ্চিত্র। শইকীয়ার অন্তরীপ নামক গল্পের আধারে ছবিখানি নির্মাণ করা হয়। চলচ্চিত্রে অভিনয় করেন ইন্দ্র বণিয়া, কাশ্মীরী শইকীয়া বরুয়া, মলয়া গোস্বামী, বিজু ফুকন আদি। ভবেন্দ্রনাথ শইকীয়াই চলচ্চিত্রটির জন্য ১৯৮৫ সালের শ্রেষ্ঠ চিত্রনাট্যের রাষ্ট্রীয় চলচ্চিত্র পুরস্কার লাভ করে আর চলচ্চিত্রটি অসমীয়া ভাষার শ্রেষ্ঠ চলচ্চিত্রের রাষ্ট্রীয় পুরস্কার (রজত কমল) লাভ করে।   কাহিনী  ছবিটির কাহিনী মনোবৈজ্ঞানিক আর অগতানুগতিক। একজন সম্পদশালী ব্যবসায়ী দ্বিতীয় বিবাহ করার মন করে। তাঁর এই সিদ্ধান্ত তাঁর প্রথমা পত্নী আর পুত্রের মনে তীব্র আঘাত আর আশ্চর্যের সৃষ্টি করে। স্বামীর প্রতি তাঁর অপরিসীম প্রেম আর সমর্পণের বিনিময়ে প্রথমা পত্নীর প্রবঞ্চনা পাওয়া সে অনুভব করে আর এর প্রতিশোধ নেয়।   অভিনয়ে   ইন্দ্র বণিয়া  কাশ্মীরী শইকীয়া বরুয়া  চেতনা দাস  অশোক ডেকা  মলয়া গোস্বামী  অর্জুন গুহ ঠাকুরীয়া  অরুণ নাথ  বিজু ফুকন  সঞ্জীব হাজারিকা   কলা-কুশলী   প্রযোজনা/পরিচালনা/কাহিনী/চিত্রনাট্য/সংলাপ- ভবেন্দ্রনাথ শইকীয়া  সহ-পরিচালনা- সঞ্জীব হাজারিকা, গৌতম বরা  সঙ্গীত- তরুণ গোস্বামী  চিত্রগ্রহণ- কমল নায়ক  সম্পাদনা- নিকুঞ্জ ভট্টাচার্য   সম্মান   রাষ্ট্রীয় চলচ্চিত্র পুরস্কার, শ্রেষ্ঠ চিত্রনাট্য, ভবেন্দ্রনাথ শইকীয়া, ১৯৮৫  রাষ্ট্রীয় চলচ্চিত্র পুরস্কার, রজত কমল, আঞ্চলিক ভাষার শ্রেষ্ঠ চলচ্চিত্র (অসমীয়া ভাষা), ১৯৮৫  'ভারতীয় পেনোরামাতে নির্বাচিত ।  ফ্রান্সএর নেণ্টিস চলচ্চিত্র মহোৎসবের জন্য নির্বাচিত।  উত্তর কোরিয়ার প্যংয়াং চলচ্চিত্র মহোৎসবের জন্য নির্বাচিত।  বাংলাদেশএর ঢাকা চলচ্চিত্র মহোৎসবে নির্বাচিত ।  আলজেরিয়ার স্বাধীনতা রূপালী জয়ন্তী মহোৎসবের জন্য নির্বাচিত।   তথ্যসূত্র    বহিঃসংযোগ   BFIর ওয়েবসাইটে চলচ্চিত্রের প্রোফাইল  আই এম ডি তে অগ্নিস্নান  বিষয়শ্রেণী:অসমীয়া ভাষার চলচ্চিত্র বিষয়শ্রেণী:১৯৮৫-এর চলচ্চিত্র বিষয়শ্রেণী:১৯৮০-এর দশকের অসমীয়া ভাষার চলচ্চিত্র বিষয়শ্রেণী:আসামের পটভূমিতে চলচ্চিত্র
লছমনগড় () ভারতের রাজস্থান রাজ্যের সিকার জেলার একটি শহর ও পৌরসভা এলাকা।   ভৌগোলিক উপাত্ত  শহরটির অবস্থানের অক্ষাংশ ও দ্রাঘিমাংশ হল । সমুদ্র সমতল হতে এর গড় উচ্চতা হল ২২২ মিটার (৭২৮ ফুট)।   জনসংখ্যার উপাত্ত  ভারতের ২০০১ সালের আদমশুমারি অনুসারে লছমনগড় শহরের জনসংখ্যা হল ৪৭,২৮৮ জন। এর মধ্যে পুরুষ ৫২% এবং নারী ৪৮%।  এখানে সাক্ষরতার হার ৫৯%। পুরুষদের মধ্যে সাক্ষরতার হার ৭০% এবং নারীদের মধ্যে এই হার ৪৭%। সারা ভারতের সাক্ষরতার হার ৫৯.৫%, তার চাইতে লছমনগড় এর সাক্ষরতার হার কম।  এই শহরের জনসংখ্যার ১৭% হল ৬ বছর বা তার কম বয়সী।   তথ্যসূত্র   বিষয়শ্রেণী:রাজস্থানের শহর ও নগর